На основу члана 63. Закона о јавно-приватном партнерству и концесијама (”Сл.гласник РС", бр. 88/2011, 15/2016 i 104/2016), члана 44. Закона о локалној самоуправи („Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), чланa 3. Уредбе о надзору над реализацијом јавних уговора о јавно-приватном партнерству („Сл. гласник РС", брoj 47/2013) и члана \_\_\_\_\_. Статута \_\_\_\_\_\_\_\_\_\_\_\_\_\_\_\_\_\_\_ (”Сл.лист \_\_\_\_\_\_\_\_\_\_\_\_\_\_\_\_\_\_), а у вези са јавним уговором број \_\_\_\_\_ од \_\_\_\_\_\_\_\_ године, Председник општине \_\_\_\_\_\_\_\_\_\_\_\_\_\_\_\_\_\_\_\_\_\_\_, дана \_\_\_\_\_\_\_\_\_\_\_\_\_\_. године, доноси:

# **РЕШЕЊЕ**

## **О УСПОСТАВЉАЊУ ТИМА ЗА ПОСЕБАН СИСТЕМ НАДЗОРА И ПРАЋЕЊЕ** ИСПОРУКЕ ЈАВНИХ РАДОВА, ОДНОСНО ЈАВНИХ УСЛУГА ЗА СПРОВОЂЕЊЕ ПРОЈЕКТА ЈАВНО-ПРИВАТНОГ ПАРТНЕРСТВА

## У складу са јавним уговором о \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_\_\_\_\_\_\_\_\_ од \_\_\_\_\_\_\_\_\_\_\_ године, успоставља се Tим за посебан систем надзора и праћење испоруке јавних радова, односно јавних услуга за спровођење пројекта јавно-приватног партнерства **у области управљања комуналним отпадом** и подршке у његовој реализацији (у даљем тексту: Тим), у следећем саставу:

1. **Члан Градског / Општинског већа** задужен за послове комуналних делатности/управљања комуналним отпадом / јавних предузећа,
2. **Начелник Градске / Општинске управе,**
3. **Директор јавног комуналног предузећа**,
4. **Директори јавних установа/организација** којима се пружа услуга по моделу ЈПП,
5. **Руководилац организационе јединице ЈЛС** надлежне за послове комуналних делатности / управљања комуналним отпадом и
6. **Руководилац организационе јединице ЈЛС** надлежне за послове финансија.

Члан градског/општинског већа је задужен за организацију и координацију рада тима у складу са стратешким циљевима у области развоја комуналних делатности / управљања комуналним отпадом.

1. Тим има следећи задатке:
2. континуирано надзире и прати испоруку јавних радова, односно јавних услуга за спровођење пројекта јавно-приватног партнерства из јавног уговора број\_\_\_\_\_\_\_\_\_\_,
3. прати квалитет и унифицираност пружених услуга, као и финансијску реализацију и ефекте обављања делатности и информише приватног партнера о предлозима за унапређење,
4. предлаже иницијативе и закључке које сматра неопходним због благовремене реализације испоруке јавних радова, односно јавних услуга за спровођење пројекта јавно-приватног партнерства из јавног уговора број\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. доставља усвојене иницијативе и закључке Градском/Општинском већу, како би били предмет разматрања градског/општинског већа;
6. по потреби од приватног партнера може да затражи посебне извештаје о његовом раду, активностима и испуњењу обавеза у складу са јавним уговором и обавести орган јединице локалне самоуправе надлежан за послове финансија, о примљеним извештајима;
7. састаје се једном месечно (последња недеља месеца), а по потреби и чешће, којом приликом се у писаној форми закључује да ли се услуга спроводи на уговорени начин, са предлогом мера уколико се то не чини;
8. састаје се у најкраћем року у случају подношења захтева од стране органа ЈЛС или приватног партнера чији је предмет подршка приватном партнеру, редефинисање обима обавезе приватног партнера преузетих уговором и других разлога.
9. обавештава надлежно јавно правобранилаштво о поступцима непоштовања уговора, када постоје разлози за покретање одређених поступака од стране надлежног јавног правобранилаштва.
10. Реализацијом јавног уговора из тачке 1. овог решења, Тим престаје са радом.
11. Услове за рад, као и стручну и административно-техничку подршку Тиму, обезбеђује општинска/градска управа.
12. Тим може донети Пословник којим уређује свој рад и одлучивање.
13. Ово решење објавити у службеном гласилу и на интернет страници општине.

**О б р а з л о ж е њ е**

Сходно члану 63. Закона о јавно-приватном партнерству и концесијама, јавни партнер дужан је да континуирано прати рад приватног партнера и извршавање његових обавеза из јавног уговора, као и извршавање свих плаћања у складу са јавним уговором.

Чланом 3. Уредбе о надзору над реализацијом јавних уговора о јавно-приватном партнерству је прописано да надзор над реализацијом јавних уговора врши орган јединице локалне самоуправе надлежан за послове финансија. Поред наведеног обавезног надзора, јавни партнер може, у складу са јавним уговором, успоставити посебан систем надзора и праћења испоруке јавних радова, односно јавних услуга за конкретан пројекат јавно-приватног партнерства. Такође, чланом \_\_\_\_\_\_\_\_\_\_\_\_јавног уговора о \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_\_\_\_\_\_\_\_\_ од \_\_\_\_\_\_\_\_\_\_\_ године предвиђен је посебан систем надзора и праћења испоруке односно подршке реализацији пројекта. На основу члана 4. Уредбе о надзору над реализацијом јавних уговора о јавно-приватном партнерству дефинисано је да надзор над реализацијом јавних уговора обухвата: преглед и анализе извештаја јавног и приватног партнера (редовни извештаји, ванредни и специјални); непосредан увид стања локације на којој се реализује јавни уговор, обилазак друштва за посебне намене које реализује јавни уговор, обилазак седишта приватног партнера (ради вршења стручног увида), у складу са овом уредбом; увид у документацију у вези са реализацијом јавног уговора која се доставља ради вршења надзора, а која се односи на реализацију пројекта који је предмет јавног уговора; сагледавања резултата анализе реализације пројекта јавно-приватног партнерства који је предмет јавног уговора извршене од стране независног стручњака, односно ревизора на захтев вршиоца надзора. Управо, Tим за посебан систем надзора и праћење испоруке јавних радова, односно јавних услуга за спровођење пројекта јавно-приватног партнерства из јавног уговора број\_\_\_\_\_\_\_\_\_\_ у области управљања комуналним отпадом и подршке у његовој реализацији, који је успостављен овим Решењем, има улогу да обавља послове који доприносе ефикасној реализацији надзора дефинисаног законским и подзаконским актом и то: континуирано надзире и прати испоруку јавних радова, односно јавних услуга за спровођење предметног пројекта јавно-приватног партнерства, предлаже иницијативе и закључке које сматра неопходним због благовремене реализације испоруке јавних радова, односно јавних услуга за спровођење предметног пројекта јавно-приватног партнерства, прати квалитет и унифицираност пружених услуга, као и финансијску реализацију и ефекте обављања делатности и информише приватног партнера о предлозима за унапређење, донете иницијативе и закључке Тим је дужан да проследи Градском/Општинском већу, како би били предмет разматрања градског/општинског већа, од приватног партнера може да затражи посебне извештаје ои његовом раду, активностима и испуњењу обавеза у складу са јавним уговором и обавести орган јединице локалне самоуправе надлежан за послове финансија, о примљеним извештајима; састаје се једном месечно (последња недеља месеца), а по потреби и чешће, којом приликом се у писаној форми закључује да ли се услуга спроводи на уговорени начин, са предлогом мера уколико се то не чини; састаје се у најкраћем року у случају подношења захтева од стране органа ЈЛС или приватног партнера чији је предмет подршка приватном партнеру, редефинисање обима обавезе приватног партнера преузетих уговором и других разлога и обавештава надлежно јавно правобранилаштво о поступцима непоштовања уговора, када постоје разлози за покретање одређених поступака од стране надлежног јавног правобранилаштва.

С обзиром на наведено донето је решење као у диспозитиву.

**ПРЕДСЕДНИК ОПШТИНЕ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**БРОЈ:**

**ПРЕДСЕДНИК ОПШТИНЕ**